**ACF Fiorentina** (ennen **AC Fiorentina**) on firenzeläinen jalkapalloseura, joka perustettiin alun perin vuonna 1926 kahden seuran, *Libertasin* ja *Club Sportivo Firenzen*, yhdistyessä. Seuran alkuperäiset värit olivat punainen ja valkoinen, mutta vuonna 1928 seuran väriksi vakiintui violetti, josta tulee myös seuran lempinimi *La Viola*. ACF Fiorentinasta käytetään myös lempinimeä *Gigliati* Firenzen vaakunakukan (giglio) mukaan, joka löytyy myös seuran logosta.

Vuonna 2001 seura ajautui talousvaikeuksiin ja putosi Serie A:sta Serie B:hen. Konkurssin takia se ei kuitenkaan saanut pelata siellä, vaan pudotettiin Italian neljänneksi korkeimmalle sarjaportaalle Serie C2:teen. Vuonna 2002 seura perustettiin uudelleen *Florentia Viola*n nimellä. Se voitti helposti Serie C2 -lohkonsa ja pääsi suoraan Serie B:hen sarjan laajennuksen vuoksi. Se osti myös takaisin oikeudet käyttää Fiorentina-nimeä.

Seura pelaa kotiottelunsa Italian jalkapalloliiton (FIGC) entisen puheenjohtaja *Artemio Franchin* mukaan nimetyllä stadionilla, jonka suunnitteli alun perin arkkitehti *Pier Luigi Nervi*. Stadion otettiin käyttöön 13. syyskuuta 1931 ja sitä uusittiin merkittävästi jalkapallon MM-kisoja varten vuonna 1990. Sen kapasiteetti on 47 282 ja kentän mitat ovat 105 m x 68 m.

Vuonna 2006 ACF Fiorentina sai syytteen sopupelaamisesta edellisillä kausilla. Tuomioistuin tuomitsi Fiorentinan putoamaan Serie B:hen ja aloittamaan seuraava kausi pistemenetyksillä. Myös seuran presidentti *Andrea Della Valle* ja hänen veljensä saivat toimitsijakiellot. Valituksen ansiosta ACF Fiorentinaa ei lopulta pudotettu Serie B:hen vaan se aloitti Serie A:ssa miinuspisteillä (–19) kuitenkaan saamatta pelata Mestarien liigassa. Lokakuun lopulla kauden jo alettua vetoomustuomioistuin lievensi tuomiota, ja Fiorentina sai lopulta 15 miinuspistettä.

Saavutukset
-----------

* **Italian mestari:** 1955-56, 1968-69
* **Italian Cupin voitto:** 1939-40, 1960-61, 1965-66, 1974-75, 1995-96, 2000-01
* **Italian Super Cupin voitto:** 1996
* **Cup-voittajien cupin voitto:** 1960-61
* **Mitropa Cup:**  1965-66
* **Anglo-Italian Cup:**  1975-76

Kuuluisia pelaajia
------------------

|  |  |  |
| --- | --- | --- |
| * Brasilia Adriano
* Italia Giancarlo Antognoni
* Italia Davide Astori
* Kroatia Milan Badelj
* Italia Roberto Baggio
* Argentiina Abel Balbo
* Argentiina Gabriel Batistuta
* Italia Federico Bernardeschi
* Portugali Rui Costa
* Italia Angelo Di Livio
* Brasilia Dunga
* Brasilia Edmundo
* Saksa Stefan Effenberg
* Italia Claudio Gentile
 | * Italia Alberto Gilardino
* Portugali Nuno Gomes
* Ruotsi Gunnar Gren
* Italia Francesco Graziani
* Ruotsi Kurt Hamrin
* Ruotsi Glenn Hysen
* Slovenia Josip Iličić
* Brasilia Julinho
* Kroatia Nikola Kalinic
* Tanska Brian Laudrup
* Romania Bogdan Lobonț
* Montenegro Predrag Mijatović
* Romania Adrian Mutu
* Japani Hidetoshi Nakata
 | * Belgia Luis Oliveira
* Argentiina Daniel Passarella
* Italia Mario Pizziolo
* Kolumbia Carlos Sánchez
* Brasilia Márcio Santos
* Ruotsi Stefan Schwarz
* Brasilia Sócrates
* Romania Ciprian Tătăruşanu
* Espanja Cristian Tello
* Italia Francesco Toldo
* Italia Luca Toni
* Espanja Borja Valero
* Argentiina Mauro Zárate
 |

Entisiä päävalmentajia
----------------------

* Italia Roberto Mancini
* Serbia Siniša Mihajlović
* Italia Vincenzo Montella
* Italia Stefano Pioli
* Italia Cesare Prandelli
* Italia Delio Rossi
* Portugali Paulo Sousa
* Turkki Fatih Terim
* Italia Giovanni Trapattoni
* Italia Dino Zoff

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)

Aiheesta muualla
----------------

* Virallinen kotisivu
* Italiankielinen kannattajien sivusto
* Fiorentina Supporters I poeti della curva (italiaksi)

Serie A 2022–2023
 Atalanta |  Bologna | Cremonese |  Empoli |  Fiorentina |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sampdoria |  Sassuolo |  Spezia |  Torino |  Udinese |  Verona